CELEX: 31996D0603
Language: bg
Date: 1996-10-04 00:00:00
Title: Решение на Комисията от 4 октомври 1996 година за съставяне на списък с продукти, принадлежащи към класове А „Без принос за пожар“, предвиден в Решение 94/611/ЕО относно прилагането на член 20 от Директива 89/106/ЕИО на Съвета относно строителните продуктиТекст от значение за ЕИП.

Важна правна забележка

|

31996D0603

Официален вестник n° L 267 , 19/10/1996 стр. 0023 - 0026 специално чешко издание глава 13 том 018 стр. 30  - 33 специално испанско издание глава 13 том 018 стр. 30  - 33 специално унгарско издание глава 13 том 018 стр. 30  - 33 специално литвийско издание глава 13 том 018 стр. 30  - 33 LV.ES глава 13 том 018 стр. 30  - 33 MT.ES глава 13 том 018 стр. 30  - 33 PL.ES глава 13 том 018 стр. 30  - 33 SK.ES глава 13 том 018 стр. 30  - 33 специално словенско издание глава 13 том 018 стр. 30  - 33

		19961004Решение на Комисиятаот 4 октомври 1996 годиназа съставяне на списък с продукти, принадлежащи към класове А "Без принос за пожар", предвиден в Решение 94/611/ЕО относно прилагането на член 20 от Директива 89/106/ЕИО на Съвета относно строителните продукти(текст от значение за ЕИП)(96/603/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/106/ЕИО на Съвета от 21 декември 1988 г. за сближаване на законовите, подзаконовите и административните разпоредби на държавите-членки относно строителните продукти [1], изменена с Директива 93/68/ЕИО [2], и по-специално член 13, параграф 4 от нея,като взе предвид, че Решение 94/611/ЕО на Комисията от 9 септември 1994 г., относно прилагането на член 20 от Директива 89/106/ЕИО на Съвета относно строителните продукти [3], и по-специално член 1, параграф 1 от нея,като има предвид, че член 3, параграф 2 от Директива 89/106/ЕИО гласи, че с оглед отчитане на различни нива на защита за строежите, които могат да преобладават на национално, регионално или местно равнище, всяко съществено изискване може да предизвика въвеждането на класове в тълкувателните документи и техническите спецификации;като има предвид, че точка 4.2.1 от тълкувателен документ № 2 "Безопасност при пожар", съдържаща се в съобщение на Комисията по отношение на тълкувателните документи от Директива 89/106/ЕИО на Съвета [4] потвърждава необходимостта от различни равнища на същественото изискване за пожаробезопасност като функция от типа, предназначението и местоположението на строежа, неговата планировка и наличността на аварийна екипировка;като има предвид, че в точка 2.2 от тълкувателен документ № 2 се посочват редица взаимосвързани мерки за удовлетворяване на същественото изискване "Безопасност при пожар", които, взети заедно, допринасят за формулирането на стратегия за пожаробезопасност, която може да се разработи по различен начин в отделните държави-членки;като има предвид, че в точка 4.2.3.3 от тълкувателен документ № 2 се посочва една от мерките, често предприемана в държавите-членки, която се състои в ограничаване на огнището и разпространението на пожара и пушека в засегнатото помещение (или дадено място) чрез ограничаване на приноса на строителните продукти за пълното развитие на пожара;като има предвид, че дефинирането на класовете в същественото изискване зависи частично от нивото на това ограничаване;като има предвид, че нивото на ограничаване може да се изрази единствено чрез различни нива на експлоатационни характеристики на продуктите, в условия на крайно приложение на продуктите, по отношение на тяхната огнеустойчивост;като има предвид, че в точка 4.3.1.1 от тълкувателен документ № 2 се посочва, че за да може да се оцени огнеустойчивостта на продуктите, се разработва хармонизирано решение, което може да се основава на пълни или лабораторни тестове, съотносими със съответни реални сценарии, свързани с пожари;като има предвид, че това решение се базира на система от класове, които не са включени в тълкувателния документ, но приети в Решение 94/611/ЕО;като има предвид, че системата от класове, съдържаща се в Решение 94/611/ЕО, категорията "Без принос за пожар" беше установена с оглед да обхващането на продукти, които не се нуждаят от изпитване за огнеустойчивост и са отнесени към класове А в таблици 1 и 2 и, освен това, в таблица 1 като "списък на негоривни продукти";като има предвид, че в член 20, параграф 2 от Директива 89/106/ЕИО се посочва процедурата, която трябва да се спазва при приемане на разпоредбите, необходими за установяване на класовете на изискванията, дотолкова доколкото те не са включени в тълкувателните документи;като има предвид, че мерките, предвидени в настоящото решение са в съответствие със становището на Постоянния комитет по строителство,ПРИЕ НАСТОЯЩОТО РЕШЕНИЕ:Член 1Материалите, и продуктите произведени от тях, които са изброени в приложението към настоящото решение, въз основа на тяхното ниско ниво на възпламеняемост, съгласно условията, изложени също и в приложението, трябва да се класифицират в класове А ("Без принос за пожар"), както е посочено в таблици 1 и 2 от приложението към Решение 94/611/ЕО.За целите на тази класификация не се изисква изпитване за огнеустойчивост на тези материали и продуктите, произведени от тях.Член 2Адресати на настоящото решение са държавите-членки.Съставено в Брюксел на 4 октомври 1996 година.За КомисиятаMartin BangemannЧлен на Комисията[1] ОВ L 40, 11.2.1989 г., стр. 12.[2] ОВ L 220, 30.8.1993 г., стр. 1.[3] ОВ L 241, 16.9.1994 г., стр. 25.[4] ОВ C 62, 28.2.1994 г., стр. 1.--------------------------------------------------19961004ПРИЛОЖЕНИЕМатериали, считани за принадлежащи към класове А съгласно Решение 94/611/ЕО без необходимост от изпитванеОбщи бележкиПродуктите трябва да се произвеждат само от един или повече от следните материали, ако трябва да се смятат за принадлежащи към Класове А без необходимост от изпитване. Продукти, произведени чрез залепване на един или повече от следните материали се смятат, че принадлежат към Класове А без тестване, при положение, че лепилото не превишава 0,1 % в масови или обемни единици (взима се по-ниската стойност).Панелни продукти (напр. от изолационен материал) с един или повече органични слоеве, или продукти съдържащи органичен материал, който не е хомогенно разпределен (с изключение на лепило) се изключват от този списък.Продукти, произведени чрез нанасяне на покриващ неорганичен слой върху един от следните материали (напр. метални продукти с покритие), може да се смятат за клас А без изпитване.Не се разрешава нито един от материалите да съдържа повече от 1,0 % в масови или обемни единици (взима се по-ниската стойност) хомогенно разпределен органичен материал.Материал | Бележки |Керамзит | |Експандиран перлит | |Експандиран вермикулит | |Минерална вата | |Пеностъкло | |Бетон | Включва предварително приготвена бетонна смес и предварително отлети армирани и предварително напрегнати бетонни продукти |Бетон с добавъчни материали (плътни и леки минерални добавки, с изключение на цялостна топлинна изолация) | Може да съдържа примеси и добавки (напр. PFA — пулверизирана летлива пепел), пигменти и други материали. Включва предварително отлети елементи |Автоклавни газобетонни елементи | Елементи произведени от хидравлични втвърдяващи добавки като цимент и/или вар, комбинирани с дребнозърнести материали (кварцов материал, PFA, доменна шлака) и материал генериращ пори. Включва предварително излети елементи. |Фиброцимент | |Цимент | |Вар | |Доменна шлака/пулверизирана летлива пепел (PFA) | |Минерални добавки | |Желязо, стомана и неръждаема стомана | Не във фино раздробен вид |Мед и медни сплави | Не във фино раздробен вид |Цинк и цинкови сплави | Не във фино раздробен вид |Алуминий и алуминиеви сплави | Не във фино раздробен вид |Олово | Не във фино раздробен вид |Гипс и гипсови шпакловки | Може да включва добавки (задържащи добавки, пълнители, влакна, пигменти, гасена вар, въздухозадържащи и водозадържащи добавки и пластификатори), плътни добавки (естествен и трошен пясък) или леки добавки (напр. перлит и вермикулит). |Строителен разтвор с неорганични свързващи вещества | Разтвори за основна (първа) или гипсова мазилка и разтвори за подови подравняващи замазки на база едно или повече свързващи вещества, напр. цимент, вар, зидариен цимент и гипс |Керамични елементи | Елементи от глина или други глинести материали, с или без пясък, гориво или други добавки. Включва тухли, керемиди, паважни елементи и шамот (напр. облицовки на комини) |Елементи от калциев силикат | Елементи от смес от вар и естествени кварцови материали (пясък, кварцов чакъл или камък или смеси от тях). Може да включва оцветяващи пигменти. |Продукти от естествен камък и шифер | Обработен или необработен елемент, произведен от естествен камък (магмени, седиментни или метаморфни скали) или шифер |Гипсов елемент | Включва блокчета или други елементи от калциев сулфат и вода, които могат да съдържат влакна, пълнители, добавъчни материали и други добавки, и могат да бъдат оцветени с пигменти |Мозайка | Включва предварително отлети бетонни мозаични плочки и положена на място подова настилка. |Стъкло | Включва термично усилено, химично заздравено, многослойно и армирано стъкло |Стъклокерамика | Стъклокерамика, състояща се от кристална и остатъчна стъклофаза. |Керамика | Включва продукти от пресован и екструдиран фино смлян материал, глазирани или неглазирани |--------------------------------------------------